Karachi

**Karachi** (urdu: كراچى, sindhi: ڪراچي/कराची ; jndr'ô tagliàne: *Caraci*) jè 'a cetate cchiù populose d'u Pakistan e jè 'a capitale d'a provinge d'u Sindh.

## Sciugrafije
'A cetate se iacchie sus 'a coste d'u Pakistan ad ovest d'u delta de l'Indo e se affacce sus a 'u Mar Arabiche. L'aree jè prevalentemènde chianeggiande cu catène de modeste colline ad 'u limite occidentale e oriendale de ll'aree metropolitane. Le jume *Malir* e *Lyari* se spànnene jndr'à ll'aree urbane de Karachi. 'U puèrte jè costituite da 'na baie naturale prutette da 'u mare apirte da le isole de *Manora* e *Kemari* e da le scogle de *Oyster Rocks*.

## Storie
Jndr'ô 1772 'u villagge de *Kolachi-jo-Goth* fù scacchiate pè devendà 'nu puèrte pè commercià cu Muscat e l'isole de Bahrein. Jndr'à lle anne seguende ha state quagghiate 'nu forte munite de cannone e cu dò puèrte. Jndr'ô 1795 'a cetate passe da 'u dominie d'u *Khan di Kalat* a quidde de *Sindh*. 'A cetate crisce grazzie ad 'u puèrte e jè conguistate da lle 'nglise 'u 3 febbrare 1839. Ttrè anne cchiù nnande venne annesse a ll'Indie bretànneche. 'U puèrte prospere angore de cchiù duranne 'u dominie bretànneche e pigghie 'nu carattere architettoneche coloniale. Jndr'ô 1876 nascètte a Karachi Mohammad Ali Jinnah 'u future funnatore d'u Pakistan. Jndr'à lle anne Uèttande d'u XIX sèchele 'a cetate ha state cullegate tramite 'na linee ferroviarie cu l'Indie e jndr'ô 1936 devende 'a capitale d'a nuève provinge de Sindh. Ad 'a date de lle 'ndependenze, jndr'ô 1947, Karachi, ca cundave 400.000 crestiáne, devende 'a capitale d'u Pakistan e pure ce cchiù nnande 'a capitale sije state spustate jndr'ô 1958 a Rawalpindi e jndr'ô 1967 ad Islamabad, Karachi jè rumate 'a capitale economeche d'u Pakistan.

## Demografije
Karachi jè une de le cetate cchiù granne d'u munne. 'A popolazziune de ôsce a die jè stimate a 12.3 miglione de crestiáne. Grazzie a l'immigraziune da le vanne rurale 'a popolazziune aumènde de cirche 'u 5% l'anne. 'A cetate tène 'na popolazziune multietneche ca parle a maggioranze l'urdu e jè costituite prengepalmènde da muhajir (musulmane de lènga urdu) ca emigrarene jndr'ô Pakistan da varie parte d'u sub-continende indiane jndr'à date de lle 'ndependenze e d'u scucchiamènde 'mbrà Indie e Pakistan. A le refugiate musulmane proveniènde da l'Indie fùrene congesse le proprietà de le indù, sikh e de otre gruppe lènguisteche e releggiose ca emigravane jndr'à direzione 'nverse.

Oltre ad 'a popolazziune de lènga urdu Karachi tène segnefecative minoranze sindhi, baluchi, punjabi, pashtun, gujarati, kashmiri, seraiki e cchiù de 'nu miglione de profughe afghane. Ce stonne pure minoranze jndr'à ll'ordene de cendinaie de migliaie de bengalese, arabe, iraniane, e refugiate musulmane arakani (proveniènde da 'ô state de Rakhine jndr'ô Myanmar) oltre a immigrate africane. Gruppe cchiù piccele sonde costituite da le parsi, jndre 'na granna vanne emigrate jndr'ô Occidente, e de crestiáne de Goa. Assaje de le refugiate jàvitane jndre baraccopule a le margine d'a cetate.
Stanne ad 'u cenzimènde d'u 1998 le gruppe lènguisteche de Karachi sonde accussì scucchiáte: urdu 48.52%; punjabi 13.94%; sindhi 7.22%; pushto 11.42%; baluchi 4.34%; seraiki 2.11%; e 'nu 12.4 scucchiáte 'mbrà gujarati, ismailite (daʾwudi bohra), memon, ghanchi, brahui, makrani, khowar, burushaski, arabe, persiane e bengalese. Cchiù d'u 95% d'a popolazziune professe 'a releggione islameche.

## Economije
Karachi jè 'a capitale economeche e finanziarije d'u Pakistan. Assaje de le cchiù granne banghe e istituziune finanziarije d'u paise honne 'a sede aqquà, specialmènde jndr'à *I.I Chundrigar Road*, soprannumenate 'a "Wall Street del Pakistan". 'A borse cchiù 'mbortande d'u paise, 'a *Karachi Stock Exchange*, tène 'a sede jndr'à cetate, 'nziccate a lle sede de le multinaziunale estere operande jndr'ô paise. Recentemènde le tecnologgie de le 'Mbormazziune e d'a comunecazziúne e le call center de sciuggetáte estere honnne avùte 'nu granne sveluppe. 
Jndr'à cetate se iacchiene le cchiù 'mbortande staziune televisive e radiofoneche d'u paise.

Karachi tène 'nu variegate settore 'ndustriale ca combrende 'u settore tessile, farmaceuteche, siderurgeche e meccaneche. 'Mbrà le 'ndustrie meccaneche presènde a Karachi tènene 'nu ruole primarie 'a Toyota ed 'a Suzuki, seguite d'a Millat Tractors, da l' Adam Motors e d'a HinoPak Buses and Trucks. 
'U costruttore tedesche BMW jndr'ô 2007 ha inaugurate 'u proprie stabbilimènde ca avrà dda quagghià le vetture Serie 3 e Serie 5.

'Nziccate ad 'u settore 'ndustriale tradiziunale jè diffuse 'nu settore manifatturière 'nformale, solitamènde eseguite a domicilie.

Otre settore economeche 'mbortande jè quidde portuale 'ngendrate sus a 'u puèrte de Karachi e sus a quidde de Port Qasim. 
'U Quaid-e-Azam International Airport jè 'u cchiù granne aeropuèrte d'u Pakistan.

## Clime

Acchiate sus 'a coste, Karachi solitamènde tène 'nu clime calde, tropicale/aride cu vasce levèlle de precipitaziune (cirche 250 mm (9.8 in) a l'anne), 'a cchiù granna parte de quèste se verifeche duranne 'a staggione monsoneche de luglie-aguste.

## Crestiáne famuse
* Mohammad Ali JinnahBenazir Bhutto
* Benazir Bhutto
* Bilawal Bhutto Zardari
* Shahid Afridi
* Moin Khan
* Javed Miandad
* Moin Akhtar

## Cetate gemellate
Karachi jè gemellate cu le seguènde cetate:
*  **[[Port Louis]]** - Mauritius
*  **[[Shanghai]]** - Cine
*  **[[Jedda]]** - Arabie Saudite
*  **[[Tashkent]]** - Uzbekistan
*  **[[Istanbul]]** - Turchie
*  **[[Smirne]]** - Turchie
*  **[[Houston]]** - State Aunìte

## Gallerije fotografeche


File:Sea view karachi.jpg|Viste d'u mare
File:Mosque in DHA, Karachi.JPG|'A moschèe de Defence Housing Authority
File:Karachi Cinema.jpg|Millennium Mall
|'A vije Korangi
File:Chaukundi1.JPG|Tombe Chaukhandi

File:Karachi04.jpg|Vije Elphinstone c. 1930
File:IICROAD.jpg|Vije I. I. Chundrigar
File:Karachi St. Patricks Cathedral.jpg|Cattedrale de Saint Patrick
File:Kemari Boat Basin, Karachi and Sydenham Passenger Pavilion.jpg|Bacine de le šckife de Kemari
File:FishingshipsatKarachiHarbour.JPG|Barche da pèsche jndr'ô Puèrte de Karachi
File:CNBC Pakistan HQ at night.jpg|TechnoCity Corporate Tower
File:Karachi Mandir.jpg|Tembie Swaminarayan
File:Clifton beach karachi.jpg|Viste d'u mare d'a Spiagge de Clifton

File:Karachi ali 2010008 lrg.jpg|'Na viste de Karachi da 'u spazie



## Note


## 'Ndruche pure
* Arcidiocese de Karachi
* Liste de cetate d'u munne pè popolazziune 
* Liste de aree metropolitane d'u munne pè popolazziune

## Otre pruggette

## Collegamende sus a indernette
* 
* Site istituzionale de Karachi